ΓΡΑΠΤΗ ΕΡΩΤΗΣΗ E-2882/00

υποβολή: Camilo Nogueira Romn (Verts/ALE) προς το Συμβούλιο

(13 Σεπτεμβρίου 2000)

Θέμα: Η δημογραφική κατάσταση στην Ισπανία και τη Γαλικία και η εναρμόνιση των νομικών, οικονομικών και κοινωνικών συνθηκών εργασίας των γυναικών στην Ευρωπαϊκή Ένωση

Σύμφωνα με τις δημογραφικές προβλέψεις των στατιστικώνπηρεσιών της Ευρωπαϊκής Ένωσης, ο πληθυσμός του ισπανικού κράτους διατρέχει τον κίνδυνο να μειωθεί δραστικά τα προσεχή 50 χρόνια, με ενδεχόμενη απώλεια της τάξης των 10 000 000 κατοίκων, εφόσον διατηρηθούν τα χαμηλότατα ποσοστά γεννητικότητας που παρατηρούνται σήμερα. Πολλοί εμπειρογνώμονες, διατυπώνοντας γνώμες τις οποίεςποστηρίζει επίσης ο απλός κοινός νους, εκτιμούν ότι το χαμηλό ποσοστό γεννητικότητας οφείλεται, σε μεγάλο βαθμό, στις δυσχέρειες που αντιμετωπίζουν οι γυναίκες προκειμένου να συνδυάσουν τις επαγγελματικέςποχρεώσεις και τα οικογενειακά καθήκοντα και την γέννηση και ανατροφή των παιδιών, απέναντι στην ανεύθυνη αυστηρότητα που επιδεικνύουν οι εργοδότες οι οποίοι δίνουν προτεραιότητα στις γυναίκες χωρίς παιδιά, αποθαρρύνοντας έτσι τις γυναίκες οι οποίες,πό διαφορετικές συνθήκες, θα επιθυμούσαν να αποκτήσουν περισσότερα παιδιά, στην οικονομική ζημιά που αντιπροσωπεύουν σήμερα οι παρατεταμένες άδειες μητρότητας, στην έλλειψη παιδικών σταθμών ή στις δυσχέρειες που αντιμετωπίζουν οι γυναίκες προκειμένου να επωφεληθούν από την περίοδο άδειας μητρότητας για να βελτιώσουν την τεχνική και επαγγελματική τους κατάρτιση.

Τα δημογραφικά προβλήματα οφείλονται, βέβαια, και σε πολλούς άλλους παράγοντες, μεταξύ των οποίων στην καθυστέρηση πουπάρχει στον κόσμο των ανδρών όσον αφορά την ανάληψη των οικογενειακών καθηκόντων, που δεν έχει καμία σχέση με τις ειδικές δυσχέρειες που αντιμετωπίζουν οι γυναίκες και που πλήττει ιδιαίτερα το ισπανικό κράτος, και εντός αυτού περιφέρειες όπως η Γαλικία, και που ισχύει, σε κάποιο βαθμό,

στην πλειονότητα των χωρών της Ένωσης. Επιπλέον, οι οικονομικές και κοινωνικές ενισχύσεις που λαμβάνουν οι γυναίκες διαφέρουν ριζικά στα κράτη της Κοινότητας, ενώ στο ισπανικό κράτος η νομοθεσία και οι οικονομικοί πόροι που αφιερώνονται στο πρόβλημα αυτό είναι ανεπαρκείς. Στην περίπτωση πολυμελών οικογενειών, οι οικογενειακές ενισχύσεις που διαθέτει το ισπανικό κράτος είναι επτά έως εννέα φορές κατώτερες από τις αντίστοιχες της Γαλλίας ή του Λουξεμβούργου.

Απέναντι στην κατάσταση αυτή, σκοπεύει το Συμβούλιο να αναλάβει κάποια πρωτοβουλία, σε κοινή συμφωνία με την Επιτροπή και το Κοινοβούλιο, για την εναρμόνιση των νομικών συνθηκών που πλήττουν οικονομικά και κοινωνικά τις οικογένειες, και ιδιαίτερα τις γυναίκες, με αποτέλεσμα να τις εμποδίζουν να αποκτήσουν περισσότερα παιδιά ή να τις δυσχεραίνουν στηνλοποίηση της επιθυμίας τους αυτής;

Απάντηση

(8 Μαρτίου 2001)

Το Συμβούλιο έχει επίγνωση των προβλημάτων που συνδέονται με τις δημογραφικές προβλέψεις και της επίδρασης που μπορούν να έχουν στην κατάσταση της απασχόλησης στο μέλλον.

Το Συμβούλιοπενθυμίζει στον Αξιότιμο κ. Βουλευτή ότι δεν είναι αρμόδιο σε θέματα οικογενειακής πολιτικής" παρά ταύτα, μελετά με ποιο τρόπο μπορεί να συνδυαστεί καλύτερα η επαγγελματική και η οικογενειακή ζωή, κυρίως στο πλαίσιο της παρακολούθησης της εφαρμογής του προγράμματος δράσης του Πεκίνου από τα κράτη μέλη, και ετοιμάζει σειρά συμπερασμάτων επί του θέματος.

Επίσης, το Ευρωπαϊκό Συμβούλιο της Λισσαβώνας, της 23ης και 24ης Μαρτίου 2000, αναγνώρισε ότι πρέπει να βελτιωθεί η ισότητα των ευκαιριών σε όλες τις μορφές της, μεταξύ άλλων με τον περιορισμό του επαγγελματικού διαχωρισμού και τη διευκόλυνση του συνδυασμού της επαγγελματικής με την οικογενειακή ζωή και κυρίως με τον καθορισμό ενός νέου κριτηρίου αξιολόγησης των επιδόσεων όσον αφορά τη βελτίωση των δομών φύλαξης των παιδιών. Πρόσθεσε δε ότι αυτά τα μέτρα πρέπει να συμβάλουν, μεταξύ άλλων, στην αύξηση του ποσοστού των εργαζομένων γυναικών (51 % σήμερα, κατά μέσο όρο) ώστε ναπερβεί το 60 % το 2010.

Στα πλαίσια αυτά, το Συμβούλιο εξέδωσε, στις 29 Ιουνίου 2000, ψήφισμα σχετικά με την ισόρροπη συμμετοχή γυναικών και ανδρών στην επαγγελματική και στην οικογενειακή ζωή.(1)

Εξάλλου, στις κατευθυντήριες γραμμές για την απασχόληση το 2000, που εγκρίθηκαν από το Ευρωπαϊκό Συμβούλιο του Ελσίνκι στις 10 και 11 Δεκεμβρίου 1999,πογραμμίζεται ότι, για να ενισχυθεί η ισότητα των ευκαιριών, τα κράτη μέλη και οι κοινωνικοί εταίροι σχεδιάζουν, εφαρμόζουν και προάγουν φιλικές προς την οικογένεια πολιτικές, συμπεριλαμβανομένης της δημιουργίας οικονομικά προσιτών, προσπελάσιμων καιψηλής ποιότηταςπηρεσιών φροντίδας για τα παιδιά και τα άλλα εξαρτώμενα άτομα, καθώς και συστήματα γονικής και άλλης άδειας. Αυτά τα σημεία επιβεβαιώνονται στην πρόταση κατευθυντήριων γραμμών για το 2001.

Τέλος, η κοινωνική Ατζέντα που εγκρίθηκε από το Ευρωπαϊκό Συμβούλιο της Νίκαιας, περιλαμβάνει ένα σημαντικό σκέλος για την ισότητα μεταξύ ανδρών και γυναικών.

Συνεπώς, το Συμβούλιο έχει επίγνωση των προβλημάτων συνδυασμού της επαγγελματικής και της οικογενειακής ζωής, στα οποία αναφέρεται ο Αξιότιμος βουλευτής, και λαμβάνει ορισμένα μέτρα δυνάμει των αρμοδιοτήτων που του αναθέτει η Συνθήκη.

(1) ΕΕ C 218 της 31.7.2000, σελ. 5.